**Referat FAU-møte 04.11.24**

Silje Røsnes (påtroppende FAU-leder), Iselin Engen, Rita Presttun, Sissel Mugaas Østerhus, Alexander Djuvik, Anne Britt Fure, Torgeir Jøssang, Jan Ove Ringstad, Håkon Berget, Tor Petter Johansen, Linn Kronberg.

Referat ved 5. trinn denne gang, 6. trinn har ansvar neste møte.

* Godkjenning av referat og saksliste: Godkjent
* Godkjenning av ordstyrer og referent: Godkjent

* **Rektor har ordet:**
* SU-møtet gikk ikke ble helt som planlagt: Skolerepresentant stilte til avtalt tid og sted, men politikere og foreldre gjorde det ikke. Hjem-Skole-plan ble likevel justert. Oppdatert plan ligger ute på nett.

* Det har blitt sendt ut to skriv fra skolesjef:
  1. Skriv om at skoleansatte må kobles av sosiale medier (SoMe). Framover kan f.eks. ikke lærere delta på facebook-grupper for skoleklasser – alt skal gå gjennom offisielle kanaler som Vigilo.
  2. Skriv om gratisprinsippet, hvordan også de som ikke kan/vil bruke penger skal ha et tilbud. Skolen ønsker derfor å prøve ut et nytt konsept for *åpen dag* i år: Det vil fortsatt være mulighet for å kjøpe ting, men det vil nå også deles ut bonger (2-3 stk.) for aktiviteter.

* SFO leder har gått tilbake til gammel stilling, Tjensvoll skole pr nå er uten SFO leder. Eirik er midlertidig leder med ansvar for det praktiske, skolen har tatt på seg ansvaret for det administrative. Ordningen er tenkt å være midlertidig, men kan bli fast dersom dette fungerer.

* Det oppstår potensielt farlige situasjoner på parkeringsplassen i anledning levering, en risiko som øker etter hvert som det blir stadig mørkere på morgenen. Rektor ber FAU om å informere foreldre om dette, samt til å oppfordre til å bruke drop-sonen utenfor parkeringsplassen. Behovet for involvering av FAU øker nå som skole ikke lenger har samme mulighet til å delta i SoMe. Det vises til årshjulet og hvordan det er avtalt at FAU og skoleansatte vil banke på bildører og informere om problemstillingen i henholdsvis november/desember og januar.

* FAUs økonomiske bidrag til biblioteket var kjærkomment. Rektor informerer om at også skolen har trang økonomi, og ber FAU vurdere økonomisk støtte til *utlånsbua* (fotballer, tennisballer, hoppetau etc.). FAU beslutter å ta kontakt med SIF og Viking for å be om donasjoner (SIF svarer positivt senere samme kveld). FAU vurderer å bidra med en sum, men utsetter endelig beslutning til neste FAU-møte.

* Rektor viser til at bemanning i dagens bemanningsnorm faktisk er veiledende, ikke et minstekrav. Rektor viser videre til hvordan det, erfaringsmessig, ofte kommer politiske løfter om økt bemanning og gratis SFO osv. i forkant av valg, men at de sjeldent ser at det følger økonomiske midler med løftene. Videre vises det til at kvalifiserte pedagoger er mangelvare. Årets kull på UiS er på 25 stk. noe som er mindre enn hva kun Sola kommune ønsker å ansette framover.

* **FAU diskuterer SFO bemanningsnorm**
* Diskusjonen tar utgangspunkt i utkast til høringsinnspill skrevet av *Foreldregruppen*.

* Forslaget til bemanningsnorm legger opp til 15 barn pr ansatt.

* Høringsinnspill ønsker 10 barn pr ansatt, 12 barn pr ansatt for 2-4 trinn. FAU støtter dette.

* De ansatte må ha mulighet til å ivareta de aldersgruppene de blir satt til. Hvis ikke de ansatte føler at de lykkes i jobben vil de gjerne ikke bli. FAU diskuterer at en høy andel barn per ansatt er utfordrende mtp. trygghet og sikkerhet.

* FAU diskuterer at en slik arbeidshverdag -og belastning vil kunne gjøre det desto vanskeligere å rekruttere til skole/SFO framover.

* Legger til punkt i høringsinnspill om at det er viktig at det følger ekstra midler til dette fra kommunen.

* FAU bestemmer seg for å sende inn høringsinnspill.

* **Foreldremøte om SoMe**
* Ble diskutert en dato i november, men utsettes til våren. Klokkeslett ikke bestemt, men sannsynligvis fra 19:00 og utover

* Sted: IMI forum er en mulighet. Det er plass til 1700 personer i salen, så da kan flere skoler inviteres flere.

* Mulig foredrag av Barnevakten.

* Det undersøkes nærmere hvorvidt også politiet har mulighet til å stille med et bidrag. Det vises i den anledning til boken *Det mørkeste rommet* om nettovergripere og bokens avsluttende kapittel som tar for seg politiets ønsker til foreldre, hva foreldre bør gjøre og være oppmerksom på. Sannsynligheten for at politiet finner mulighet til å delta vurderes å være større dersom flere skoler inviteres til møtet.

* FAU vurderer å bidra med en sum, men utsetter endelig beslutning til neste FAU-møte.

* FAU vedtar å ta på seg ansvaret for å dobbeltsjekke at klassekontakt har sendt ut dugnadslister og påminnelser i forkant av begivenheter. *Åpen dag* er neste slik begivenhet.

* FAU vedtar å gi gave/oppmerksomhet til skole/SFO i anledning jul/advent

* **Skjermtid og spising**
* De fleste klassetrinn melder synkende bruk av skjerm, noen utfordringer

* De fleste klasser ser en dag på skjerm i spisetiden. Ofte *Supernytt.*

* Det er behov for nærmere kartlegging av skjermtid i SFO

* **Refleksaksjon/reflekskonkurransen**
* Tid: Uke 48-49 (framskyndet med én uke fra opprinnelig). Det ble spilt inn forslag om å utvide aksjonen med ytterligere én uke. Forslaget sendes videre til lærerne.

* Det vedtas at løse reflekser og refleksvest vil gi poeng, men at mindre reflekser integrert i sekk/klær/paraply ikke vil gjøre det. Tvilstilfeller må avgjøres av lærer på stedet.

* Poeng må regnes ut prosentvis for hver dag per klasse for å ta høyde for fravær og gi et rettferdig sammenligningsgrunnlag.

* **Annet**
  + Avtroppende FAU-representanter får ansvar for å invitere nye til Spond. Avtroppende informeres om at de ikke bør melde seg ut av Spond før deres erstattere er på plass.
  + Teater fikk en status etter møtet i Spond: Solgt rundt 270 billetter med to dager igjen av billettsalg, billettsalg avsluttes 8.november.
  + Møtedatoer våren 2025
  + 13.01
  + 10.03
  + 28.04
  + 02.06 (Årsmøte, åpent for alle foreldre)

* **Saker som utsettes til neste FAU-møte:**
* Foreldremøte om inkludering

* Økonomi i FAU

* Vigilo og personvern